CELEX: 62020CN0194
Language: mt
Date: 2020-05-08 00:00:00
Title: Kawża C-194/20: Talba għal deċiżjoni preliminari mressqa mill-Verwaltungsgericht Düsseldorf (il-Ġermanja) fit-8 ta’ Mejju 2020 – BY, CX, FU, DW, EV vs Stadt Duisburg

10.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/14
            
         
      Talba għal deċiżjoni preliminari mressqa mill-Verwaltungsgericht Düsseldorf (il-Ġermanja) fit-8 ta’ Mejju 2020 – BY, CX, FU, DW, EV vs Stadt Duisburg
      (Kawża C-194/20)
      (2020/C 262/17)
      Lingwa tal-kawża: il-Ġermaniż
      
         Qorti tar-rinviju
      
      Verwaltungsgericht Düsseldorf
      
         Partijiet fil-kawża prinċipali
      
      
         Rikorrenti: BY, CX, FU, DW, EV
      
         Konvenuta: Stadt Duisburg
      
         Domandi preliminari
      
      
                  1.
               
               
                  Id-dritt tat-tfal Torok skont l-ewwel sentenza tal-Artikolu 9 tad-Deċiżjoni tal-Kunsill ta’ Assoċjazzjoni Nru 1/80 (1) jinkludi wkoll dritt ta’ residenza fl-Istat Membru ospitanti mingħajr il-bżonn li jiġu ssodisfatti kundizzjonijiet ulterjuri?
               
            
                  2.
               
               
                  Fil-każ ta’ risposta fl-affermattiv għall-ewwel domanda:
                  
                              a)
                           
                           
                              Dritt ta’ residenza skont l-ewwel sentenza tal-Artikolu 9 tad-Deċiżjoni tal-Kunsill ta’ Assoċjazzjoni Nru 1/80 jippresupponi li l-ġenituri tat-tfal Torok li jgawdu minn dik id-dispożizzjoni jkunu diġà kisbu drittijiet skont l-Artikolu 6(1) jew l-Artikolu 7 tad-Deċiżjoni Nru 1/80?
                           
                        
                              b)
                           
                           
                              Fil-każ ta’ risposta fin-negattiv għad-domanda 2(a): impjieg legali fis-sens tal-ewwel sentenza tal-Artikolu 9 tad-Deċiżjoni tal-Kunsill ta’ Assoċjazzjoni Nru 1/80 għandu jiġi interpretat bl-istess mod bħal fl-Artikolu 6(1) tad-Deċiżjoni tal-Kunsill ta’ Assoċjazzjoni Nru 1/80?
                           
                        
                              c)
                           
                           
                              Fil-każ ta’ risposta fin-negattiv għad-domanda 2(a): id-dritt ta’ residenza tat-tfal Torok skont l-ewwel sentenza tal-Artikolu 9 tad-Deċiżjoni tal-Kunsill ta’ Assoċjazzjoni Nru 1/80 jista’ diġà jiġi invokat f’każ li wieħed mill-ġenituri jkun ilu impjegat legalment fl-Istat Membru ospitanti għal perijodu ta’ tliet xhur (biss)?
                           
                        
                              d)
                           
                           
                              Fil-każ ta’ risposta fin-negattiv għad-domanda 2(a): id-dritt ta’ residenza tat-tfal Torok jinkludi wkoll dritt ta’ residenza għall-ġenitur jew għaż-żewġ ġenituri bil-kustodja, mingħajr il-bżonn li jiġu ssodisfatti kundizzjonijiet ulterjuri?
                           
                        
            
         (1)  Deċiżjoni Nru 1/80 tal-Kunsill ta’ Assoċjazzjoni tad-19 ta’ Settembru 1980 dwar l-iżvilupp tal-Assoċjazzjoni.